In nomine Verbi incarnati. Noverint cuncti fideles, quod ego Arleius, pro anima mea, dono Deo et Sancto Petro et ad locum Cluniacum, pratum unum in villa Marziaco, in Brolios vocatum; terminatur a mane terra cammunalis (sic), a medio die et a circio terra Sancti Petri, a sero via publica. Infra istas terminationes, dono totum ad integrum post meum discessum, in vestitura vero quartam partem. Dono in ipsa villa campum in Prado vocatum, qui terminatur a mane terra Sancti Petri, a medio die Sancti Stephani, a sero via vicinali, a circio terra Sancti Marcelli. Infra istas terminationes, trado totum post meum discessum. S. Arleii, qui fieri et firmare rogavit. S. Sigvuini, Ingelelmi, Arlei, Duranni, Aidoardi, Bernardi. Data mense februario, regnante Rotberto rege.